2021.

## Događaji
### Januar/Siječanj
* 1. 1. - Ujedinjeno Kraljevstvo više nije dio zajedničkog tržišta i carinske unije sa EU, ali Sjeverna Irska ima poseban položaj.
* 1. 1. - Prvi tanker s ukapljenim plinom uplovio u Omišalj.
* 1. 1. - U Srbiji pušten u rad gasovod "Balkanski tok", od bugarske do mađarske granice, krak Turskog toka.
* 1. 1. - U Tribistovu kod Posušja (BiH) osam devetnaestogodišnjaka umrlo od trovanja ugljen-monoksidom.
* 4. 1. - Katarska diplomatska kriza okončana sporazumom sa Saudi Arabijom.

* 5. 1. - Drugi krug senatskih izbora u Džordžiji - demokrati dobijaju oba mandata, za 50:50 + glas potpredsjednice Harris.
* 6. 1. - Upad u Kapitol: dok Kongres SAD potvrđuje elektorske glasove za Bidena i Harris, gomila Trumpovih pristalica upada u zgradu - četvoro mrtvih.
* 8. 1. - Bitcoin dostigao 40.676 dolara (bio je 10-11.000 pre uvođenja na PayPal u oktobru).
* 8. 1. - Twitter je ugasio naloge Donalda Trumpa i nekih ljudi povezanih s njim, tvrdnjama o ukradenim izborima i nasiljem.
* 13. 1. - Drugi impičment Donalda Trumpa: Predstavnički dom glasao za optužbu poticanja na pobunu.

* 17. 1. - Nastavnik glume Mika Aleksić je priveden u Beogradu zbog optužbi za silovanje.
* 17. 1. - Aleksej Navaljni se vratio u Moskvu, odmah je pritvoren.
* 18. 1. - Počinje masovna vakcinacija u Srbiji, prvi u Evropi sa kineskom vakcinom Sinopharm.
* 19. 1. - Covid-19: broj umrlih u SAD je prešao 400.000.
* 20. 1. - Joe Biden je 46. predsjednik SAD, Kamala Harris je prva potpredsjednica. U gradu se radi sigurnosti nalazilo 25.000 pripadnika Nacionalne garde. Trump nije prisustvovao ceremoniji inauguracije.
* 22. 1. - Ugovor o zabrani nuklearnog oružja stupa na snagu (nisu ga potpisale zemlje sa nuklearnim oružjem).
* 23. 1. - Protesti u više gradova Rusije u podršku Navaljnom.

* 27. 1. - U Beogradu otkriven spomenik Stefanu Nemanji.
* 27. 1. - Spor između EU i AstraZeneca: naručeno je 100 miliona vakcina do kraja marta, ali se očekuje 25.
* 22-27. 1. - *Meme stock*: amaterski investitori sa Redditovog foruma r/wallstreetbets su znatno uvećali vrednost akcija firme *GameStop*, kako bi omeli hedž fondove koji su se kladili na pad cena akcija.
* 13 - 31. 1. - U Egiptu održano IHF Svjetsko rukometno prvenstvo 2021.: Danska 1, Hrvatska 15.

### Februar/Veljača

* 1. 2. - Vojni udar u Mjanmaru, dan pre otvaranja novog parlamenta; zatvorena Aung San Suu Kyi, čija je partija ubedljivo pobedila na novembarskim izborima.
* 2. 2. - Alekseju Navaljnom je uslovna kazna izmenjena u 2.5 godine u kažnjeničkoj koloniji - novi protesti.
* 4. 2. - Uhapšen Veljko Belivuk, poznatiji kao Velja Nevolja, zajedno sa još 16 pripadnika svoje kriminalne grupe.
* 5. 2. - Hrvatski sabor donio odluku o proglašenju isključivog gospodarskog pojasa u Jadranskom moru.
* 5. 2. - Josep Borrell u poseti Moskvi: EU je nazvana neupouzdanim partnerom, tog dana je objavljeno proterivanje trojice diplomata iz EU zemalja.
* 5. 2. - Senat SAD glasa 51:50 za stimulus od 1,9 biliona dolara.
* 7. 2. - Odlamanje glečera, ili klizište, izaziva poplavu i rušenje brane Dhauliganga u indijskoj državi Uttarakhand, sa oko 200 mrtvih i nestalih.
* 9 - 10. 2. - U orbiti oko Marsa su kineski Tianwen-1 ("pitanja nebu" ili "astronomija") i emiratski Al Amal ("Nada").
* 10. 2. - U Srbiju stiglo još pola miliona kineskih Sinopharm vakcina. Srbija je među prvima u Evropi i svetu po stopi vakcinacija.
* 13. 2. - Mario Draghi je novi talijanski premijer.
* 14. 2. - Vanredni izbori na Kosovu, najviše glasova za Samoopredeljenje.
* 16. 2. - Nakon zimske oluje, Teksas je pogođen arktičkom hladnoćom, što izaziva nestanke struje i vode.

* 18. 2. - Mitropolit zagrebačko-ljubljanski Porfirije izabran je za patrijarha SPC.
* 18. 2. - NASA-in rover *[[Perseverance (rover)|Perseverance]]* je sletio u marsovski krater Jezero, nazvan po Jezeru kod Šipova.
* 20. 2. - Televizijska premijera "Dare iz Jasenovca" na RTS, RTRS i Prva CG.
* 21. 2. - Bitcoinov novi vrhunac od 57.489 dolara.
* 28. 2. - Umro gradonačelnik Zagreba Milan Bandić.

### Mart/Ožujak
* 1. 3. - Demonstranti u Jerevanu upali u zgradu parlamenta; jermenski generalštab je pre nekoliko dana zahtevao ostavku premijera Nikola Pašinijana.
* 3. 3. - Protesti u Burmi: ubijeno 38 demonstranata.
* 7. 3. - Prikazan intervju sa Meghan Markle i princom Harryjem.
* 7. 3. - Eksplozije u kasarni u Bati, Ekvatorijalna Gvineja, stradalo je najmanje 107 ljudi.
* 11. 3. - Nezamenjivi token (*Non-fungible token*, NFT) vezan za digitalno delo *Everydays: the First 5000 Days* umetnika Mikea Winkelmanna, zvanog Beeple, prodato je u Christie's za 69,3 miliona dolara, tj. 42.329 ethera (kasnije se sumnja u reklamni spektakl ili prevaru, jer je kupac povezan sa Winkelmannom).
* 14. 3. - Lokalni izbori u Nikšiću.
* 17. 3. - Predsednik Biden odgovara potvrdno na pitanje da li je Putin ubica; Rusija poziva svog ambasadora u SAD.
* 21. 3. - Islamistička pobuna na Magrebu – Napadi u Nigeru: u napadu na tri sela militanti su ubili najmanje 137 ljudi
* 22. 3. - Albin Kurti je ponovo premijer Kosova.
* 22. 3. - Glumica Danijela Štajnfeld optužila Branislava Lečića da ju je silovao 2012. (krivična prijava odbačena u julu/avgustu).
* 23. 3. - Četvrti izbori u Izraelu za dve godine, opet bez jasne većine.
* 23 - 29. 3. - Veliki kontejnerski brod *Ever Given* je bio zaglavljen u Sueskom kanalu.
* 24. 3. - Islamistička pobuna u Mozambiku – Palmska bitka: militanti su upali u grad Palma na sjeveroistočnoj špici zemlje.
* 25. 3. - Poslednje veće manifestacije u Belorusiji - protesti zamiru sedam meseci nakon spornih izbora.

### April/Travanj
* 3. 4. - Jordan: uhapšeno 20 osoba, bivši krunski princ Hamza u kućnom pritvoru, po optužbi za zaveru.
* 3. 4. - Otvoren Nacionalni muzej Egipatske civilizacije u Kairu. Iz starog muzeja svečano prevezene 22 mumije.
* 4. 4. - Vjosa Osmani je nova predsednica Kosova.
* 4. 4. - Od ciklona *Seroja* strada preko 200 ljudi na Istočnom Timoru i Indoneziji.
* 7. 4. - Prodor hladnoće u Evropi, stradalo dosta vinograda u Francuskoj, 10&nbsp;cm snega u Beogradu.
* 9. 4. - Umro princ Philip, vojvoda od Edinburgha, pogreb 17. 4..
* 11. 4. - Dan nakon aktiviranja novih centrifuga u iranskom postrojenju Natanz, eksplozija je uništila energetski sistem
* 14. 4. - Jedan vrhunac bitcoina: 64.747 dolara.
* 15. 4. - Pojavio se navodni Janšin *non-paper* u kome se govori o prekrajanju granica na Zapadnom Balkanu.
* 17. 4. - Češka sumnjiči da je ruski GRU odgovoran za eksplozije u skladištu municije u Vrběticama 2014, zbog čega proteruje 18 ruskih diplomata.
* 18. 4. - Najbogatiji evropski klubovi se složili da formiraju Super ligu - oštre reakcije vode brzom povlačenju.
* 19. 4. - Mali helikopter *Ingenuity* je izveo prvi let na Marsu.
* 19. 4. - Raúl Castro je napustio položaj Prvog sekretara KP Kube, nasleđuje ga predsednik zemlje Miguel Díaz-Canel.
* 19. 4. - Potpredsednica SSP Marinika Tepić optužila gradonačelnika Jagodine Dragana Markovića Palmu za podvođenje žena i devojčica. 
* 20. 4. - Predsednik Čada Idriss Déby poginuo u sukobu sa pobunjenicima.
* 20. 4. - Policajac Derek Chauvin je nađen krivim za ubistvo Georga Floyda prošlog maja.
* 21. 4. - Indonežanska podmornica *Nanggala* nestala sjeverno od Balija - stradala su 53 člana posade.
* 22. 4. - U Indiji registrovano 315 hiljada novih slučajeva Covid-19 - rekordi padaju i narednih dana, nedostaje kisika.
* 22. 4. - Rusija objavljuje da će povući nedavno koncentrisane trupe sa ukrajinske granice - delimično su povučene do juna, ali nova koncentracija i kriza slede najesen.
* 24. 4. - Požar na intenzivnoj nezi bagdadske bolnice - stradalo je 82.
* 23. 4. - Aleksej Navaljni objavljuje da prekida štrajk glađu. Njegovoj Antikorupcijskoj fondaciji je 26-tog naređeno da prekine aktivnosti.
* 25. 4. - 93. dodjela Oscara: najbolji film je *[[Nomadland]]*.
* 29. 4. - Sukob na granici Kirgistana i Tadžikistana - stari spor oko vode.
* 29. 4. - Lansiran Tianhe, osnovni modul kineske svemirske stanice Tiangong.
* 30. 4. - U stisci na proslavi Lag BaOmera kod pl. Meron u Izraelu stradalo 45 hodočasnika.

### Maj/Svibanj
* 1. 5. - Počinje povlačenje Amerikanaca i NATO iz Afganistana, koje treba završeno do 11. 9. (rok je bio 1. 5. dok Bidenova administracija nije odložila).
* 6. 5. - Lokalni izbori u UK, konzervativci uspešni u Engleskoj, labursiti u Velsu, pristalice nezavisnosti imaju većinu u Škotskoj.
* 7. 5. - Cyber napad ransomewareom na *Colonial Pipeline*, važan naftovod koji snabdijeva jugoistok SAD.
* 8. 5. - Eksplozija ispred škole u šiitsko-hazarskom kraju Kabula, stradalo je 85 ljudi, uglavnom devojčica.
* 10. 5. - Neredi u Jerusalimu, policija upala u džamiju al-Aqsa, ispaljene rakete iz Gaze, na šta Izraelci odgovaraju udarima.
* 9 - 10. 5. - Preko 2.000 migranata stiže na Lampedusu u 24 sata.
* 14. 5. - Kineska sonda *Tianwen-1* je sletela na Mars sa roverom *Zhurong*.
* 15. 5. - U Gazi srušen još jedan soliter, u kome su prostorije imali Al Jazeera i AP.
* maj - Mere protiv pandemije popuštaju u Evropi i Americi, infekcija se pojačava u Aziji.
* 17. 5. - Položen kamen temeljac za HE Buk Bijela na Drini.
* 20. 5. - Izrael pristaje na primirje sa Hamasom.
* 18 - 22. 5. - Evrovizija u Roterdamu: pobjednik je talijanski bend *Måneskin*.
* 22. 5. - Na ultramaratonu u kineskoj provinciji Gansu, 21 učesnik stradao u naletu hladnog vremena.
* 23. 5. - Ryanairov avion iz Atine prema Vilniusu je skrenut u Minsk kako bi bio uhapšen opozicioni bloger. Pošto su evropski avio-prevoznici počeli zaobilaziti beloruski prostor, Moskva im je uskratila pristup u Rusiju 27. 5.
* 24. 5. - Vojni udar u Maliju, devet mjeseci nakon prethodnog, uhapšeni predsjednik, premijer i ministar obrane.
* 26. 5. - Sud u Hagu naredio *Royal Dutch Shell*-u da do 2030. smanji globalne karbonske emisije za 45%.
* 26. 5. - Preds. Biden naredio obaveštajnim agencijama da ga u roku od 90 dana obaveste o poreklu Covida, nakon novih spekulacija o izvoru u laboratoriji.
* 28. 5. - Objavljeno da je kod bivše rezidencijalne škole za Indijance u Kamloopsu, u kanadskoj provinciji Britanska Kolumbija, pronađeno 215 grobova.
* 29. 5. - Sednica Glavnog odbora SNS: Nebojša Stefanović podneo ostavku na mesto predsednika beogradskog odbora, Srpski patriotski savez Aleksandra Šapića se priključio SNS.
* 29. 5. - Sabor SPC izabrao episkopa budimljansko-nikšićkog Joanikija za novog mitropolita crnogorsko-primorskog.
* 30. 5. - Lokalni izbori u Hrvatskoj, drugi krug. Za gradonačelnika Zagreba izabran Tomislav Tomašević (Možemo! / Zagreb je NAŠ!), u Splitu Ivica Puljak (Centar).

### Jun/Juni/Lipanj
* 4. 6. - U beogradskom "Torlaku" počela proizvodnja ruske vakcine Sputnik V.
* 4 - 5. 6. - Masakri u selima Solhan i Tadaryat na severoistoku Burkine Faso, 174 mrtvih.
* 5. 6. - Zemlje G7 podržavaju veće oporezivanje multinacionalnih kompanija.
* 6. 6. - Predsjednički izbori u Peruu, drugi krug: ljevičar Pedro Castillo pobjeđuje Keiko Fujimori sa 50,13%.
* 8. 6. - Mladiću potvrđena kazna doživotnog zatvora.
* 8. 6. - Nikola Jokić je MVP NBA lige.
* 10. 6. - Prstenasta pomrčina Sunca, u Međimurju pokriveno oko 2% diska.
* 11. 6. - 11. 7. - UEFA Euro 2020.
* 12. 6. - Euro 2020, Danska - Finska: Christian Eriksen je kolabirao na terenu, odnesen je nakon reanimacije.
* 13. 6. - Naftali Bennett je novi premijer Izraela, na čelu široke koalicije koja je nakon 12 godina smjenila Benjamina Netanyahua; predviđena je rotacija sa Yairom Lapidom.
* 14. 6. - Samit NATO: govori se o Kini kao izazovu i Rusiji kao pretnji.
* 16. 6. - Sastanak Biden-Putin u Ženevi.
* 17. 6. - Lansirana tročlana posada za kinesku svemirsku stanicu Tiangong.
* 17. 6. - Skupština Crne Gore usvojila Rezoluciju o Srebrenici, smenjen je ministar ljudskih i manjinskih prava Vladimir Leposavić - negativne reakcije u Srbiji.
* 18. 6. - Konzervativac Ebrahim Raisi izabran za predsednika Irana (do pogibije 2024).
* 19. 6. - Još jedna eksplozija u namenskoj industriji „Sloboda“ u Čačku, 15 dana nakon prethodne.
* 24. 6. - U Surfsideu nadomak Miamija se srušio veći dio stambene zgrade - 98 mrtvih. 
* 24. 6. - Jak tornado, snage F3 ili F4, pogodio nekoliko mjesta u češkom Južnomoravskom regionu.
* 24. 6. - "Vreme" objavilo svedočenja pet ženskih osoba koje tvrde da su doživele seksualno nasilje u Istraživačkoj stanici Petnica.
* 25. 6. - Blizu bivše indijanske škole u Saskatchewanu pronađen 751 neobeležen grob - sledećih dana zapaljeno nekoliko katoličkih crkava u rezervatima.
* 27. 6. - Završen EuroBasket za žene u Francuskoj i Španiji: Srbija 1, BiH 5, Hrvatska 11, Crna Gora 12. Sonja Vasić je MVP.
* ca. 27. 6. - Vrućina na severozapadu SAD i zapadu Kanade, i do 49 C. Kulminacija 30-tog u Lyttonu sa 49,6 stepeni, nakon čega je selo većim delom izgorelo.
* 28. 6. - Sukob u Tigrayu: Oslobodilački front povratio glavni grad Mekelle od etiopskih privremenih vlasti.
* 30. 6. - Haški mehanizam: Jovica Stanišić i Franko Simatović osuđeni na po 12 godina za etničko čišćenje u Bosanskom Šamcu (bili oslobođeni 2013).

### Jul/Juli/Srpanj

* 1. 7. - Završena konstrukcija Kule Beograd - 42 sprata, 168 metara.
* 1. 7. - Ukinut roaming na zapadnom Balkanu.
* 2. 7. - Američke snage napustile avio-bazu Bagram - snage NATO su se uglavnom povukle iz Afganistana, a talibani su zauzeli veliki broj distrikata.
* 2. 7. - Deklaracija nekih krajnje desnih partija o "reformi EU": protiv dublje integracije, odmah primiti Srbiju.
* 5. 7. - Tbilisi Pride sprečen neredima, rasturene prostorije pokreta, TV kamerman fatalno povređen.
* 7. 7. - Haićanski predsednik Jovenel Moïse ubijen noćas u svojoj rezidenciji.
* 7. 7. - Bivši južnoafrički predsednik Jacob Zuma se predao policiji radi odsluženja zatvorske kazne - narednih dana dolazi do nereda i pljački sa preko 300 mrtvih u provincijama KwaZulu-Natal i Gauteng, zbog kojih je na ulice izvedena vojska.
* 8 - 11. 7. - U Novom Sadu održan EXIT festival.
* 10. 7. - U muškom dublu Wimbledona pobjednici su Nikola Mektić i Mate Pavić iz Hrvatske.
* 10. 7. - Na snazi je Sporazum o slobodnoj trgovini između Srbije i Evroazijske ekonomske unije.
* 11. 7. - Virgin Galactic Unity 22: Richard Branson je svojom letelicom bio na suborbitalnom letu, do 86&nbsp;km visine (→ "Milijarderska trka u svemir", svemirski turizam).
* 11. 7. - Demonstracije na Kubi zbog nestašice hrane, lekova i slobode.
* 11. 7. - Novak Đoković osvojio šesti Wimbledon i 20. Grand Slam. 
* 11. 7. - UEFA Euro 2020., finale na Wembleyu: Italija - Engleska 1:1, 3:2 nakon penala.
* 12. 7. - Vladimir Putin objavio esej "O istorijskom jedinstvu Rusa i Ukrajinaca".
* 15. 7. - Katastrofalne poplave na zapadu Njemačke i Beneluxu, sa preko 200 mrtvih.
* 18. 7. - Tour de France: Tadej Pogačar je ponovio prošlogodišnji uspeh.
* 18. 7. - Pegasus: objavljen izveštaj o spajveru, namenjenom za praćenje terorista i kriminalaca, upotrebljenom protiv opozicionih političara i aktivista širom sveta.
* 19. 7. - "Dan slobode" u Engleskoj: ukidanje protivpandemijskih mera u Engleskoj, uprkos velikom broju novih slučajeva.
* 20. 7. - Blue Origin NS-16: Jeff Bezos na suborbitalnom letu do 107&nbsp;km visine, poveo je i najmlađu i najstariju osobu u svemiru.
* 20. 7. - Poplava u kineskom gradu Zhengzhou, pošto je za tri dana pala godišnja količina kiše - ljudi su bili zarobljeni u poplavljenim vagonima metroa.
* 20. 7. - Humboldt Forum otvoren za javnost, berlinski muzej neevropske umetnosti u delimično obnovljenoj pruskoj palati.
* 21. 7. - HNB utvrdila konačni prijedlog motiva za nacionalne strane budućih hrvatskih eurokovanica: šahovnica, geografska karta Hrvatske, kuna, glagoljica i Nikola Tesla.
* 21. 7. - Dim od velikog požara Bootleg na jugu Oregona proteže se čak do Njujorka.
* 23. 7. - Visoki predstavnik u BiH nametnuo dopune u Krivičnom zakonu: zabranjuje se i kažnjava negiranje genocida i veličanje ratnih zločinaca.

* 25. 7. - Prevrtanje kosovskog autobusa kod Slavonskog Broda, poginulo 10.
* 25. 7. - Tuniski predsednik Kais Saied smenio premijera i suspendovao parlament.
* 23. 7. - 8. 8. - Olimpijske igre 2020 u Tokiju.
* 27. 7. - Predstavnici iz RS ne učestvuju u radu institucija BiH.
* 27. 7. - Kineski test hipersoničnog glajdera sposobnog za nošenje nuklearnog oružja, o čemu se naširoko piše u oktobru.
* 28/29. 7. - Spojena konstrukcija Pelješkog mosta, ukupne dužine 2.404 m - promet počinje sljedećeg srpnja.
* 29. 7. - "Mini-Šengen" postaje "Open Balkan": u Skoplju dogovoreno ukidanje graničnih kontrola između Srbije, Albanije i S. Makedonije od 2023.

### Avgust/August/Kolovoz
* 1. 8. - Christian Schmidt je novi visoki predstavnik za BiH nakon Valentina Inzka. RS ga ne priznaje, kao ni Rusija i Kina.
* 3. 8. - Vrućina u Grčkoj dostiže 47 stepeni, veliki broj požara i u Turskoj. U Grčkoj je naročito pogođena Evija (Eubeja).
* 4. 8. - Beloruska emigracija: atletičarka Kristina Timanovskaja je stigla iz Tokija u Beč; šef beloruske NVO Vitalij Šišov pronađen je juče obešen u Kijevu.
* 8. 8. - Talibani zauzeli Kunduz na severu Afganistana, ovih dana, počevši od 6-og, zauzeli su još nekoliko provincijskih centara na severu i jugozapadu.
* 11. 8. - Tigrejski NOF i Oromo OF objavljuju savez za zbacivanje etiopskog premijera Abiy Ahmeda, koji je juče pozvao "sve sposobne Etiopljane" u borbu. Tigrejci sutradan zauzeli Weldiyu.
* 11. 8. - Na Siciliji nezvanično zabeleženo 48,8 stepeni, što bi bio evropski rekord, i 50,3 u tuniskom Kajruanu.
* 12. 8. - Talibanska ofanziva: zauzimaju Ghazni, Herat i Kandahar.
* 13. 8. - Sinoć izgoreo kineski tržni centar u novobeogradskom Bloku 70.
* 14. 8. - Razorni zemljotres na Haitiju, preko 2.200 mrtvih.
* 14. 8. - Talibani zauzeli Mazar-e Šarif i još šest glavnih gradova provincija, sa ili bez borbe.

* 15. 8. -  Talibani zauzeli Kabul - Islamski Emirat Afganistan je proglašen 19-og. U dolini Pandžšir, Ahmad Massoud i potpredsednik Amrullah Saleh planiraju otpor.
* 17. 8. - U Srbiji počinje vakcinisanje trećom dozom.
* 26. 8. - U napadu bombaša-samoubica ispred kabulskog aerodroma, među gužvom evakuiraca, gine 170+ ljudi, uključujući 13 američkih vojnih lica - odgovornost preuzima "Islamska Država - Vilajet Horasan" (ISIS-K).
* 26. 8. - U Crnoj Gori zaplenjena tona i po kokaina.
* 29. 8. - Ida, uragan kategorije 4, pogodio je Lujzijanu; njeni ostaci izazivaju rekordne padavine i poplave u Nju Džerziju, Njujorku i Filadelfiji 1. 9..
* 30/31. 8. - Američke snage napustile kabulski aerodrom i Afganistan, poslije 20 godina.

### Septembar/Rujan
* 1. 9. - U Teksasu je stupio na snagu zakon koji uglavnom zabranjuje abortus posle 6. sedmice.
* 5. 9. - Na Cetinju je ustoličen mitropolit Joanikije II, protivnici su juče i danas blokirali puteve. 
* 5. 9. - Vojni udar u Gvineji: pritvoren je predsednik Alpha Condé koji je želeo treći mandat.
* 6. 9. - Talibani objavljuju da su zauzeli Pandžšir (pokazane slike glavnog mesta Bazaraka), snage otpora demantuju i tvrde da ih bombarduju pakistanski dronovi.
* 7. 9. - Bitcoin je zakonsko sredstvo plaćanja u El Salvadoru.
* 8. 9. - Srbija je među šest zemalja skinutih sa liste za bezbedno putovanje EU - danas su registrovana 5.633 slučaja, uz dalji porast.
* 10. 9. - Gazprom izveštava da je završio gradnju gasovoda Nord Stream 2 ispod Baltika.
* 13. 9. - 17. 10. - Popis stanovništva u Hrvatskoj - u prvoj fazi digitalno, od 27. 9. terenski (rezultati od siječnja).
** Popisano je 3.871.833 stanovnika, 9,6% manje nego 2011. Smanjenje od 20,3% u Vukovarsko-srijemskoj županiji, do 2,9% u Zagrebu. Zagreb 769.944; Split 161.312; Rijeka 108.622 stanovnika. Hrvata je 91,6%, Srba 3,2%.
* 15. 9. - Pakt između SAD, UK i Australije (AUKUS), po kome bi ova poslednja trebala dobiti podmornice sa nuklarnim pogonom - kontriranje Kini. Francuska, nezadovoljna gubitkom velikog ugovora za podmornice, povlači ambasadore iz Washingtona i Canberre.

* 19. 9. - Počinje erupcija vulkana Cumbre Vieja na kanarskom otoku La Palma.
* 20. 9. - Specijalne jedinice Policije Kosova na severnim prelazima Jarinje i Brnjak radi skidanja tablica kosovskih gradova koje je izdao MUP Srbije - Srbi blokiraju prelaze. Sporazum o deeskalaciji postignut krajem meseca.
* 24. 9. - Kineska građevinska firma *Evergrande Group*, čiji dugovi prelaze 300 milijardi dolara, propustila je isplatu obveznica na strani - ima 30 dana grejs perioda (do tada uspeva otplatiti kamatu na dolarske obveznice).
* 26. 9. - Izbori za Bundestag u Njemačkoj: SPD 206 mandata (+53), CDU/CSU 196 (-50), Zeleni 118 (+51), FDP 92 (+12), AfD 83 (-11), Linke 39 (-30).
* 28. 9. - U Srbiji registrovano 8.467 slučajeva Covid 19 - lider u Evropi u odnosu na stanovništvo.
* septembar - Kriza snabdevačkih lanaca u svetu, nestašica energije, radne snage i transporta.

### Oktobar/Listopad

* 1. 10. - Počinje Expo 2020 u Dubaiju.
* 3. 10. - *Pandora papers*: objavljeno 11,9 miliona dokumenata o ofšor finansijskim transakcijama bogatih i moćnih.
* 4. 10. - Obnovljen normalan saobraćaj između Kosova i Srbije: nacionalni simboli na tablicama se pokrivaju nalepnicama.
* 5. 10. - Rekordna cijena plina u EU: 118 eura za MWh, novembarski ugovori, petostruko poskupljenje od početka godine - sutradan pada nakon Putinovog nagovještaja povećane ponude.
* 5. 10. - *Facebook Files*: Frances Haugen svedoči o nemaru prema šteti za mlade korisnike Facebooka i Instagrama.
* 6. 10. - Potres uveče s epicentrom kod Trilja, jugozapadno od Livna.
* 7. 10. - Poljski ustavni sud presudio da domaći zakoni imaju prvenstvo nad evropskim.
* 9. 10. - Liban ostao sasvim bez struje, nakon što su dve najveće elektrane ostale bez goriva.
* 9. 10. - Austrijski kancelar Sebastian Kurz podnosi ostavku pošto je protiv njega pokrenuta istraga za korupciju.
* 9. 10. - Izbori u Češkoj su uspeh za opoziciju (inače, premijer Babiš je bio pomenut u Pandorinim papirima).
* 11 - 12. 10. - Samit nesvrstanih u Beogradu, povodom 60 godina pokreta.
* 13. 10. - Neredi na severu Kosova nakon što je kosovska policija došla u jednu apoteku u Mitrovici.
* 13. 10. - Islamista ubio petoro ljudi u norveškom mestu Kongsberg - imao je luk i strele, ali žrtve su ubijene ubadanjem.
* 14. 10. - Hezbollahov protest u Bejrutu protiv sudije koji istražuje prošlogodišnju eksploziju je praćen oružanim sukobima.
* 15. 10. - *[[Alitalia]]* prekida djelovanje, nasljeđuje je *ITA Airways*.
* 15. 10. - Britanski član parlamenta David Amess ubijen nožem od strane naturalizovanog Somalca, islamiste.
* 17. 10. - Lokalni izbori na Kosovu.
* 21. 10. - Nesreća na snimanju u Novom Meksiku: Alec Baldwin ustrelio smrtno direktora fotografije i ranio režisera.
* 23. 10. - Građani Hrvatske mogu putovati bez vize u SAD.
* 25. 10. - Vojni udar u Sudanu.
* 28. 10. - Kompanija *Facebook* (ne aplikacija) menja ime u *Meta* - žele napraviti metaverzum.
* 31. 10. - Makedonski premijer Zoran Zaev najavljuje ostavku nakon lošeg rezultata SDSM na lokalnim izborima.
* oktobar - Inflacija u SAD 6,2%, najviša od 1990. Slična situacija je širom sveta.

### Novembar/Studeni
* 31. 10. - 12. 11. - UN-ova Konferencija o promeni klime u Glasgowu, Cop26. Jedan broj zemalja dogovara: okončanje deforestacije do 2030, smanjenje emisija metana za 30% do 2030 (ne i Kina, Rusija i Indija)... Pojedinačne zemlje se posvećuju karbonskoj neutralnosti. Kina i SAD objavili dogovor o klimatskoj akciji. 
* 2. 11. - Vanredno stanje u Etiopiji, gde Tigrejski pobunjenici napreduju kroz Amharu, u pravcu glavnog grada.
* 2. 11. - Kineska teniserka Peng Shuai optužila jednog funkcionera za napastvovanje - neko vreme je nema u javnosti, sledećeg meseca poriče optužbu.
* 5. 11. - Poplave u više mjesta BiH.
* ca. 9. 11. - Izbeglice sa Bliskog istoka se okupljaju na belorusko-poljskoj granici.
* 10. 11. - Situacija sa Mladićevim muralom u Beogradu.
* 10. 11. - Afera softver: uhićena bivša ministrica Gabrijela Žalac i još tri osobe.
* 12. 11. - *Free Britney*: pjevačica Britney Spears je oslobođena očevog starateljstva.
* 13. 11. - Sporazum na konferenciji COP26, Glasgowski klimatski pakt: radiće se na smanjivanju upotrebe uglja (umesto ukidanja).
* novembar - Izveštava se o novom gomilanju ruskih trupa na ukrajinskoj granici, Putin tvrdi da su tvrdnje o mogućoj invaziji alarmističke, kaže da su nenajavljeni manevri NATO na Crnom moru ozbiljan izazov.
* 14. 11. - Kvalifikacije za SP u Kataru: Hrvatska - Rusija 1:0 u Splitu; Portugal - Srbija 1:2 u Lisabonu.
* 15. 11. - Rusi antisatelitskom raketom uništili jedan svoj stari satelit, Kosmos 1408 - osude zbog stvaranja otpada.
* 15. 11. - Objavljeno da vijetnamski radnici na gradilištu fabrike autoguma u Zrenjaninu žive u jako lošim uslovima.
* 15. 11. - U SAD je potpisan zakon o infrastrukturi vredan bilion dolara.
* 16. 11. - Obavezne covid potvrde u državnim i javnim institucijama Hrvatske.
* 16. 11. - Povučena optužnica protiv Ivice Todorića i 14 saradnika u slučaju Agrokor.
* 20. 11. - Veliki prosvjed protiv covid-potvrda i epidemioloških mjera u Zagrebu. Prosvjeda ima i u drugim gradovima Europe, u Rotterdamu jučer su bili nasilni.
* 22. 11. - Počeli radovi na gradnji Beogradskog metroa, tj. priprema terena za depo na Makišu, jedan broj građana je protestovao.
* 23. 11. - Makedonski autobus se zapalio jugozapadno od Sofije, stradalo 46 od 53 putnika.
* 23. 11. - Eksplozija u fabrici za proizvodnju raketnog goriva u Leštanima kod Beograda, troje mrtvih i oštećenja na okolnim kućama.
* 24. 11. - Rudari FBiH prekinuli protest u Sarajevu, ali još ne pokreću proizvodnju uglja.
* 24. 11. - Uhićen osječki sudac Zvonko Vekić, i prijateljica Nataša Sekulić, po optužbi za pranje novca; Vekića je Zdravko Mamić u ožujku optužio za uzimanje mita.
* 25. 11. - Predsjednik Macron u posjeti Zagrebu: potpisan Sporazum o strateškom partnerstvu, ministri obrane potpisali ugovor o kupovini 12 polovnih Rafala do 2025. za 999 miliona eura. Macron sutradan potpisuje ugovor o saradnji i sa Italijom.
* 25. 11. - Predsednik Vučić posetio Putina u Sočiju.
* 25. 11. - Engleska i Izrael zabranili letove sa juga Afrike zbog nove varijante B.1.1.529, nazvane omikron.
* 26. 11. - Australska policija zavodi red u glavnom gradu Solomonskih Otoka, nakon nereda čiji je povod otpriznavanje R. Kine/Tajvana u korist NR Kine.
* 26. 11. - Tigrejski rat: etiopske snage započinju kontraofanzivu u kojoj zauzimaju nekoliko gradova.
* 27. 11. - Jednočasovna blokada saobraćajnica u Srbiji povodom izmene Zakona o eksproprijaciji i Zakona o referendumu. Incident u Šapcu sa bagerom i maskiranim ljudima.
* 28. 11. - Na Drini otvoren most Bratoljub između Bratunca i Ljubovije.
* 30. 11. - Barbados postaje republika.

### Decembar/Prosinac
* 2. 12. - Četvorica pripadnika državne bezbednosti prvostepeno dobilo 100 godina zatvora za ubistvo Slavka Ćuruvije 1999.
* 3. 12. - U šestoj partiji Svetskog šahovskog prvenstva, prvak Magnus Carlsen pobeđuje Nepomnjaščog nakon 136 poteza i skoro osam sati igre.
* 5. 12. - Finale Davis Cupa u Madridu: Rusija - Hrvatska 2:0.
* 6. 12. - SAD objavljuju da će diplomatski bojkotirati Zimske olimpijske igre u Pekingu, pridružuju se još neke zemlje.
* 8. 12. - Socijaldemokrat Olaf Scholz je novi kancelar Njemačke, na čelu "semafor koalicije" sa liberalima i zelenima, nakon 16 godina Angele Merkel.
* 8. 12. - Predsednik Vučić izjavio da je vratio skupštini Zakon o eksproprijaciji i predložio nove izmene Zakona o referendumu.
* 8. 12. - Najavljeno gašenje Kombinata aluminijuma Podgorica, jer je EPS CG tražio veću cenu struje.
* 10. 12. - Skupština RS usvojila Zaključke u vezi s informacijama o prenosu nadležnosti i Deklaraciju o ustavnim principima.
* 11. 12. - U Berlinu dodeljene Evropske filmske nagrade: nagrađeni su *[[Quo Vadis, Aida?]]*, rediteljka Jasmila Žbanić i glumica Jasna Đuričić.
* 12. 12. - Treći i završni referendum o nezavisnosti Nove Kaledonije: odbijena, uz bojkot domorodačkih Kanaka.
* 12. 12. - Max Verstappen dobija odlučujuću trku šampionata Formule 1, u poslednjem krugu Velike nagrade Abu Dhabija, ispred Lewisa Hamiltona.
* 12. 12. - Vlažan sneg izaziva dosta kvarova na elektro vodovima na jugozapadu Srbije, problemi u TENT Obrenovac.
* 13. 12. - Kiril Petkov je novi premijer Bugarske, nakon tri izborna ciklusa ove godine i 12 godina Bojka Borisova, s prekidima.
* 16. 12. - Tajfun Rai/Odette pogađa Filipine, oko 400 mrtvih.
* decembar - Niz novih ograničenja širom sveta usled širenja omikron varijante.

* 17. 12. - Turska lira je pala do 17 za dolar, izgubila je trećinu vrednosti za mesec dana.
* 17. 12. - Kriza povodom Ukrajine i gomilanja ruskih snaga na granici: rusko ino. ministarstvo izdalo spisak zahteva, uključujući garanciju da Ukrajina neće ući u NATO i da će ovaj prekinuti vojne aktivnosti u susednim zemljama.
* 19. 12. - Ljevičar Gabriel Boric je dobio drugi krug predsjedničkih izbora u Čileu.
* 21. 12. - Protok u gasovodu Jamal promenio smer, rekordne cene gasa u Evropi.
* 23. 12. - Na Kosovu uvedene dvočasovne restrikcije struje.
* 25. 12. - Lansiran svemirski teleskop James Webb, za osmatranja u spektru od narandžastog do srednjeg infracrvenog iz Lagranžove tačke L2. Početak rada se očekuje za pola godine.
* 28. 12. - Vrhovni sud Rusije naredio gašenje Memoriala, društva za ljudska prava.
* 31. 12. - Splićanin Matej Periš nestao u Beogradu, sledi višednevna potraga.

### Kroz godinu
* Inflacija u SAD 7%, najviša od 1982, u Eurozoni 5%.
* Porast popularnosti nezamenjivih tokena (*Non-fungible token*, NFT) u trgovini umetninama.

## Godišnjice/Obljetnice
* 100 godina (→ 1921): Riječ robot, Kronštatski ustanak i Nova ekonomska politika, formirana Transjordanija/Jordan, Vidovdanski ustav, Mongolija nezavisna, BCG vakcina, ubistvo ministra Draškovića, regent Aleksandar je kralj, Roscoe Arbuckle pada, Rudolph Valentino je na vrhu, u Italiji osnovana Nacionalna fašistička partija, kraj Irskog rata za nezavisnost
* 200 godina (→ 1821): Grčki rat za nezavisnost, osnovan Kartum, nezavisnost Perua, Meksika, Dominikanske Republike, potvrđena nezavisnost Venecuele. Husein Gradaščević na čelu Gradačačke kapetanije, početak "Gavrilovića".
** rođeni: Charles Baudelaire, Fjodor Dostojevski, Gustave Flaubert
** umrli: John Keats, Napoleon

## Rođenja

## Smrti

### Januar/Siječanj
* 7. 1. - Biserka Cvejić, operska pevačica (* 1923)
* 16. 1. - Phil Spector, muzički producent (* 1939)
* 20. 1. - Mira Furlan, glumica (* 1955)
* 22. 1. - Hank Aaron, igrač bejzbola (* 1934)
* 23. 1. - Larry King, TV voditelj (* 1933)
* 24. 1. - Jevrem Brković, književnik, osnivač Dukljanske ANU (* 1933)
* 26. 1. - Rialda Kadrić, glumica (* 1963)
* 31. 1. - Miroslav Tuđman, znanstvenik i političar (*1946)

### Februar/Veljača
* 2. 2. - Captain Tom Moore, fokus humanitarnog doprinosa (* 1920)
* 5. 2. - Christopher Plummer, glumac (* 1929)
* 5. 2. - Leon Spinks, bokser (* 1953)
* 6. 2. - George Shultz, bivši državni sekretar SAD (* 1920)
* 9. 2. - Chick Corea, džez muzičar (* 1941)
* 10. 2. - Larry Flynt, osnivač *Hustler*-a (* 1942)
* 10. 2. - Goran Daničić, glumac (* 1962)
* 14. 2. - Carlos Menem, bivši predsednik Argentine (* 1930)
* 14. 2. - Ion Mihai Pacepa, general Securitate, prebeg na Zapad (* 1928)
* 17. 2. - Rush Limbaugh, radio voditelj (* 1951)
* 19. 2. - Đorđe Balašević, kantautor, pesnik, glumac (* 1953)
* 21. 2. - Zlatko Saračević, rukometaš, trener (* 1961)
* 22. 2. - Lawrence Ferlinghetti, pesnik, izdavač (* 1919)
* 23. 2. - Vojkan Borisavljević, kompozitor (* 1947)
* 23. 2. - Ahmed Zaki Yamani, bivši saudijski ministar nafte (* 1930)
* 26. 2. - Alfredo Quintana, rukometaš (* 1988)
* 26. 2. - Michael Somare, prvi premijer Papue Nove Gvineje (* 1936)
* 28. 2. - Milan Bandić, političar, gradonačelnik Zagreba (* 1955.)

### Mart/Ožujak
* 1. 3. - Zlatko Kranjčar, nogometaš, trener (* 1956)
* 4. 3. - Atanasije Jevtić, umirovljeni vladika SPC (* 1938)
* 6. 3. - Boris Komnenić, glumac (* 1957)
* 7. 3. - Aleksandar Sanja Ilić, kompozitor, muzičar (* 1951)
* 9. 3. - Andrija Zafranović, filmski montažer (* 1949)
* 11. 3. - Milutin Dedić, slikar, putopisac (* 1935)
* 12. 3. - Dara Čalenić, glumica (* 1934)
* 15. 3. - Dragoljub Đuričić, bubnjar (* 1953)
* 15. 3. - Yaphet Kotto, glumac (* 1939)
* 17. 3. - John Magufuli, predsednik Tanzanije (* 1959)
* 23. 3. - Irena Vrkljan, književnica (* 1930)
* 23. 3. - George Segal, glumac (* 1934)
* 24. 3. - Vlasta Velisavljević, glumac (* 1926)
* 26. 3. - Želimir Altarac Čičak, bosanski roker (* 1947)
* 27. 3. - Zafir Hadžimanov, glumac, pevač, kompozitor (* 1943)
* 27. 3. - Petr Kellner, češki milijarder (* 1964)
* 29. 3. - Aleksandar Joksimović, modni kreator (* 1933)
* 30. 3. - G. Gordon Liddy, Watergateski urotnik (* 1930)
* 31. 3. - Ivan Klajn, filolog, akademik SANU (* 1937)

### April/Travanj
* 6. 4. - Predrag Živković Tozovac, pevač (* 1936)
* 8. 4. - Jovan Divjak, general ARBiH (* 1937)
* 9. 4. - Princ Philip, vojvoda od Edinburgha, suprug Elizabete II (* 1921)
* 9. 4. - Ramsey Clark, američki pravnik i političar (* 1927)
* 11. 4. - Zoran Simjanović, kompozitor (* 1946)
* 13. 4. - Dunja Hebrang, književnica (* 1943)
* 14. 4. - Bernie Madoff, piramidalni finansijer (* 1938)
* 19. 4. - Walter Mondale, bivši potpredsednik SAD (* 1928)
* 20. 4. - Idriss Déby, predsednik Čada (* 1952)
* 23. 4. - Milorad Pelemiš, kapetan VRS (* 1964)
* 24. 4. - Zlatko Rendulić, general-pukovnik JRV, doktor tehničkih nauka (* 1920)
* 24. 4. - Miloš Šobajić, slikar (* 1945)
* 28. 4. - Michael Collins, astronaut sa Apolla 11 (* 1930)
* 29. 4. - Ratko Marković, srpski pravnik i političar (* 1944)

### Maj/Svibanj
* 1. 5. - Olympia Dukakis, glumica (* 1931)
* 4. 5. - Nick Kamen, model, muzičar (* 1962)
* 5. 5. - Feđa Stojanović, glumac (* 1948)
* 7. 5. - Jegor Ligačjov, sovjetski političar (* 1920)
* 9. 5. - Bratislav Petković, reditelj, osnivač Muzeja automobila (* 1948)
* 13. 5. - Božidar Nikolić, direktor fotografije (* 1942)
* 15. 5. - Đorđe Marjanović, pevač (* 1931)
* 15. 5. - Zef Dedivanović, glumac (* 1939)
* 18. 5. - Charles Grodin, glumac (* 1935)
* 19. 5. - Abubakar Shekau, lider Boko Harama (* 1965-75)
* 20. 5. - Sándor Puhl, nogometni sudac (* 1955)
* 23. 5. - Max Mosley, bivši predsednik FIA (* 1940)
* 27. 5. - Carla Fracci, balerina (* 1936)
* 29. 5. - Marcell Jankovics, mađarski animator (* 1941)

### Jun/Juni/Lipanj
* 9. 6. - Gottfried Böhm, arhitekt (* 1920
* 9. 6. - Dakota Skye, erotska glumica (* 1994)
* 11. 6. - Zoran Stanojević, pisac, prevodilac, satiričar, radijski voditelj (* 1942)
* 13. 6. - Ned Beatty, glumac (* 1937)
* 15. 6. - Vladimir Šatalov, kosmonaut, dvostruki heroj SSSR (* 1927)
* 16. 6. - Novica Zdravković, folk pevač (* 1947)
* 17. 6. - Kenneth Kaunda, prvi predsednik Zambije (* 1924)
* 22. 6. - Gordana Suša, novinarka (* 1946)
* 23. 6. - John McAfee, pionir antivirusa (* 1945)
* 24. 6. - Benigno Aquino III, bivši predsednik Filipina (* 1960)
* 28. 6. - Vera Nikolić, atletičarka (* 1948)
* 29. 6. - Delia Fiallo, "majka telenovela" (* 1924)
* 29. 6. - Donald Rumsfeld, američki političar (* 1932)
* 30. 6. - Andreja Maričić, glumac (* 1959)

### Jul/Juli/Srpanj
* 5. 7. - Raffaella Carrà, pjevačica, plesačica (* 1943)
* 5. 7. - Richard Donner, filmski režiser (* 1930)
* 7. 7. - Jovenel Moïse, predsednik Haitija (* 1968)
* 11. 7. - Nenad Šegvić, glumac (* 1936)
* 17. 7. - Milan Živadinović, fudbalski trener (* 1944)
* 18. 7. - Nenad Stekić, skakač u dalj (* 1951)
* 18. 7. - Silvije Tomašević, hrvatski novinar (* 1949)
* 23. 7. - Miroslav Toholj, književnik, srpski političar (* 1957)
* 25. 7. - Mirjana Marić, modna kreatorka (* 1938)
* 26. 7. - Ivan Toplak, fudbaler, trener (* 1931)
* 28. 7. - Dusty Hill, basist *ZZ Top* (* 1949)

### Avgust/August/Kolovoz
* 3. 8. - Miroslav Lazanski, novinar, srpski političar i diplomata (* 1950)
* 9. 8. - Novica Negovanović, folk kantautor (* 1945)
* 13. 8. - Carolyn S. Shoemaker, astronom (* 1929)
* 15. 8. - Gerd Müller‎, njemački nogometaš (* 1945)
* 21. 8. - Don Everly, muzičar (* 1937)
* 24. 8. - Charlie Watts, bubnjar *The Rolling Stonesa* (* 1941)
* 24. 8. - Hissène Habré, bivši predsednik Čada, osuđenik za ratne zločine (* 1942)
* 25. 8. - Milan Gutović, glumac (* 1946)
* 29. 8. - Lee "Scratch" Perry, jamajkanski muzičar (* 1936)
* 29. 8. - Jacques Rogge, bivši predsednik MOK (* 1942)

### Septembar/Rujan
* 2. 9. - Mikis Theodorakis, kompozitor (* 1925)
* 3. 9. - Ljubo Bešlić, bivši gradonačelnik Mostara (* 1958)
* 5. 9. - Živko Radišić, bivši član Predsedništva BiH (* 1937)
* 5. 9. - Sándor Egeresi, političar u Vojvodini (* 1964)
* 6. 9. - Jean-Paul Belmondo, glumac (* 1933)
* 7. 9. - Blaženka Milić, operna pjevačica, sopran (* 1939)
* 8. 9. - Branko Sokač, geolog, akademik HAZU (* 1933)
* 8. 9. - Kosta Bunuševac, slikar (* 1948)
* 10. 9. - Jorge Sampaio, bivši predsednik Portugala (* 1939)
* 11. 9. - Abimael Guzmán, osnivač Sendera Luminosa (* 1934)
* 13. 9. - Borisav Jović, bivši predsednik Predsedništva SFRJ (* 1928)
* 16. 9. - Clive Sinclair, preduzetnik u elektronici (* 1940)
* 16. 9. - Dušan Ivković, košarkaš, trener (* 1943)
* 17. 9. - Abdelaziz Bouteflika, bivši predsednik Alžira (* 1937)
* 17. 9. - Minja Subota, kompozitor, voditelj (* 1938)
* 17. 9. - Kemal Kurspahić, novinar (* 1946)
* 19. 9. - John Challis, glumac (* 1942)
* 19. 9. - Marina Tucaković, tekstopisac (* 1953)
* 22. 9. - Nenad Nenadović, glumac (* 1964)
* 25. 9. - Miloš Vasić, novinar (* 1947)
* 26. 9. - Srđan Hofman, srpski kompozitor, profesor FMU (* 1944)
* 29. 9. - Ivan Tasovac, direktor Beogradske filharmonije (* 1966)

### Oktobar/Listopad
* 3. 10. - Bernard Tapie, francuski biznismen, glumac, političar (* 1943)
* 5. 10. - Pavao Štalter, animator, ilustrator (* 1929)
* 5. 10. - Zoran Stanković, patolog, general VJ, bivši srpski ministar (* 1954)
* 9. 10. - Abolhassan Banisadr, bivši predsednik Irana (* 1933)
* 14. 10. - Marko Živić, glumac (* 1972)
* 15. 10. - Ivo Štivičić, dramaturg i scenarist (* 1936)
* 18. 10. - Colin Powell, američki general i političar (* 1937)
* 19. 10. - Branko Mamula, admiral flote JNA (* 1921)
* 19. 10. - Vladimir Ajdačić, fizičar, popularizator nauke (* 1933)
* 20. 10. - Dragan Pantelić, golman (* 1951)
* 21. 10. - Žarko Potočnjak, glumac (* 1946)
* 25. 10. - Radovan Miljanić, glumac (* 1952)
* 26. 10. - Roh Tae-woo, bivši predsednik Južne Koreje (* 1932)
* 28. 10. - Ratislav Đelmaš, bubnjar Yu grupe (* 1950)

### Novembar/Studeni
* 6. 11. - Josip Uhlik, arhitekt i urbanist (* 1921)
* 6. 11. - Marinko Rokvić, pevač (* 1954)
* 6. 11. - Muamer Zukorlić, muftija, političar u Srbiji (* 1970)
* 7. 11. - Dean Stockwell, glumac (* 1936)
* 7. 11. - Oskar Kovač, srpski ekonomista i političar (* 1937)
* 10. 11. - Slaviša Lekić, novinar (* 1959)
* 11. 11. - F. W. de Klerk, bivši predsednik Južne Afrike (* 1936)
* 20. 11. - Merima Njegomir, pevačica (* 1953)
* 23. 11. - Chun Doo-hwan, bivši južnokorejski predsednik (* 1931)
* 26. 11. - Stephen Sondheim, kompozitor, tekstopisac (* 1930)
* 27. 11. - Milutin Mrkonjić, srpski političar i inženjer (* 1942)
* 28. 11. - Frank Williams, osnivač tima F1 (* 1942)
* 28. 11. - Norodom Ranariddh, kambodžanski princ i državnik (* 1944)

### Decembar/Prosinac
* 2. 12. - Đoko Stojičić, književnik, bivši srpski ministar (* 1936)
* 3. 12. - Momčilo Vukotić, fudbaler (* 1950)
* 3. 12. - Kasandra, hrvatska pjevačica (* 1967)
* 4. 12. - Petar Volk, pozorišni i filmski kritičar (* 1931)
* 5. 12. - Bob Dole, američki političar (* 1923)
* 5. 12. - Stevan Jelovac, srpski košarkaš (* 1989)
* 7. 12. - Andrija Rašeta, general-pukovnik JNA (* 1934)
* 8. 12. - Bipin Rawat, indijski general, načelnik generalštaba (* 1958)
* 8. 12. - Kristina Kika Đukić, YouTuberka (* 2000)
* 9. 12. - Lina Wertmüller, italijanska rediteljka (* 1928)
* 11. 12. - Anne Rice, književnica (* 1941)
* 16. 12. - Pavle Dešpalj, dirigent, skladatelj, akademik HAZU (* 1934)
* 16. 12. - Slobodan Pavlović, privrednik i dobrotvor (* 1938)
* 17. 12. - Mladen Naletilić Tuta, komandant u HVO, osuđenik za ratne zločine (* 1946)
* 18. 12. - Richard Rogers, britanski arhitekt (* 1933)
* 26. 12. - Karolos Papuljas, bivši predsednik Grčke (* 1929)
* 26. 12. - Desmond Tutu, bivši anglikanski nadbiskup Capetowna, nobelovac za mir (* 1931)
* 28. 12. - Harry Reid, američki političar (* 1939)
* 31. 12. - Betty White, glumica (* 1922)

## Nobelove nagrade
* '''Fizika''': doprinos razumevanju složenih sistema i to Syukuro Manabe i Klaus Hasselmann (modeliranje Zemljine klime, predviđanje globalnog zagrevanja) i Giorgio Parisi (veza nereda i fluktuacija u sistemima od atomskih do planetarnih)
* '''Kemija''': Benjamin List i David MacMillan (razvoj asimetrične organokatalize)
* '''Fiziologija i medicina''': David Julius i Ardem Patapoutian (otkriće receptora za temperaturu i dodir)
* '''Književnost''': Abdulrazak Gurnah (...efekti kolonijalizma i sudbina izbeglice...)
* '''Mir''': Maria Ressa i Dmitrij Muratov (napori za očuvanje slobode izražavanja)
* '''Ekonomija''': David Card (empirijski doprinos ekonomici radne snage), Joshua D. Angrist i Guido W. Imbens (metodološki doprinos analizi kauzalnih odnosa)

## Veze
Godišnji kalendar

## Reference